n_a

KUTEMA KELOVA 

Avana vayai na vakana avaletana vadukana vamanye ilinga'ana livoola “KUTEMA KELOVA”. Kandi ava pastor na vakolitsanga iviselelo gadukana vamanye amang'ana ga vegitsa avaletananga na avana avadoto vakutsanga kuli vayavila avana yava. Umwana mudoto kutula ku lidiku lilala kuduka mieli sita nakili kulonditswa ku uundi vadukana vamanye umwana uyu nakutsi atagona kavili kulusimbu mba. Kandi natevwa, atevwe saa sita nitavita. Lilonda ku mama wewe yegitswe ILISIOMA umwana uyu nakutsi. Mama wo mwana uyu atakuba tsikwili anaho nasioma ulwavahila mukuzu mukilindwa mba. Kigira sigenyekana ulwavatsitsa kutema kilova ave nasioma anaho nalila amaliga dave. Kivuni Nyasaye yenya avahe umwana undi umulahi kuvita ukutsi uyu. Na umwana kuli uyu siagonelangwa ku amagenga mba. Mwasiomela umwana uyu vudinyu vwene, ma nyima mwahelitsa umwana uundi, niyivulwa maaviluka, avetsa mwana wekilage ikivi kyene mukivala. Kandi ulwa mwenya kuva halala, muve novuyanzi ovonene vwene, nyima nimuhelitsa umwana maaviluki avetasa umwana umulahi ligali no wekivuni kumenye nei hili na ku Nyasaye. Navutswa umwana yahelitswa no mulikubana na agandi amang'ana amavii umwana uyu yivulwa nekilage ne kivi kyosi kali novulumindi nelikubana na vandi kazozo.

NYASAYE NE VIGULU 

Tsigulu tsiosi tsia nyasaye yavika kukivala halala ne LIUVA liakanga yili mumiluka josi ijavaguuga venya kukola, vakolela kuvigulu makandi vakola ni vahenza ILIUVA. Nusoma mu kitabu kye vangeli ya Nyasaye ulalola kuli Musa wa Kale vatsitsa mukigulu ukutsia kuteva Nyasaye amuhe ovogeli ikyanyala kukola nokulinda avana Vaisrael. Musa niyenyanga ovogeli yatanganga anyagula mu kigulu atsie kusaala ku anyole tsingulu no vogeeli ku akole imiyinzi vulahi ija Yahova amutumi ku. Mwami Yesu kandi naye naveye mulilova yanigila mukigulu ukutsia kusaala ku Baba wewe Yahova ku anyole uvunyali vwokokola imiyinzi jije jokukola ivilolekitsu vinene mu lilova. Avaguga vitu va kale kandi imisango javo josi jakolelwanga mu vigulu. Makandi vahenza kuli LIUVA nilitula ivugwe kale mugamba zuri ku nivaloli iliuva lituli vulahi ililavu zeeree kuli likonza kuvakola miluka javo ma vamanya miluka javo jilagasitswa. Navutswa valola iliuva niliakanyi nekisahi ku anaho lilumbi, anaho amalesi nigalikingi, sivakola miluka yigyo mba. Nyasayeyali nikivuni kuviguru ekenene kyene kulilova. Liuva nilitula litulila kuvigulu na niligwa naho niliyela mu inyanza. Imbula nikuba itangila kuvigulu kukuba kutsia hasi. Imbutsa negota itangila kuvigulu ukugota. Imbutsa niyagota niyilana yilanila kuvigulu ma kandi Munyanza no mumilitu no muvivanda.

IVINDU VIMENYI MUVIGULU

 Nyasaye yavisa ivindu lugano muvigulu. Inyinga ndala siolola kigulu noveye hasi mba unyala kulola tsinyama, tsinzoka tsimenya mu itsimbi tsiene. Kandi unyala kulola tsinyumba na vandu nivagenda ku. Kukigulu ekeveye ku na VOLCANO Keveye mililina litambi kutsia hasi mu inyanza makandi barafu eveye ku enene ma umuliru gutula mu umunene wene ma kandi SPARK halala nyukindu yonene ywene